Biblioteksamlingen i Maison Jean-Vilar består per 2020 av over 33.000 bøker og andre publikasjoner om scenekunst generelt, og har også en stor samling dokumenter og annet arkivmateriale som gjelder teaterfestivalen i Avignon og det øvrige teaterlivet i Avignon. Avdeling Jean-Vilar er underlagt BnFs «département des Arts du spectacle», som også arrangerer utstillinger, foredrag, konferanser og møter i Maison Jean-Vilar – særlig i forbindelse med teaterfestivalen.